open-index/open-wikipedia-markdown huggingface dataset:
Lunisolarkalender

**Lunisolarkalender** (fra latin *luna* (måne), og *sol*) er en kalender som er basert på både månens og solens omløp. Solens årlige syklus brukes til telling av år, og den vanlige syklusen av månens faser til telling av måneder. For å få årstidenes syklus til å passe med månedene, er disse kalenderne basert på en månekalender, men der året blir justert hvert tredje eller nittende år med en mellomkalender. Tolv månemåneder varer omtrent 354 dager (12 × 29,5), dvs. omtrent 11 dager mindre enn et solår, noe som veldig raskt produserer en forskyvning i forhold til årstidene i en ren månekalender.

## Forskjellen mellom måneder og år
Det tropiske året som skiller årstidene varer 365,2422 dager. Den synodiske perioden som skiller månens faser varer 29,5306 dager. Det er altså 12,36827 synodiske perioder i ett år.

### Tolv månder, ett år
− Første orden tilnærming er å la året bestå av tolv synodiske perioder, slik den islamske kalenderen gjør. Med denne tilnærmingen vil jevndøgn falle på samme dato hvert 32. år.

### 37 måneder, tre år
− Andre ordens tilnærming er å legge til en ekstra måned hvert tredje år. Et år på tretten måneder kalles et embolisisk år.

### 235 måneder, nitten år
− Tredje ordens tilnærming er å legge til syv komplementære måneder i løpet av 19 år. Dette reduserer avviket til en hel dag etter 312,5 tropiske år. Meton fra Athen valgte det 3., 5. , 8., 11., 13., 16. og 19. året som skuddår.

## Anvendelser
Lunisolare kalendere ble brukt i flere av de eldste sivilisasjonene som kinesere, grekere, romere, gallere og makedonere, mest sannsynlig for å følge årstidenes rytme av landbruksmessige årsaker i tempererte områder med godt markerte årstider. I dag brukes lunisolarkalenderne til de gamle jødene og det keiserlige Kina bare for å bestemme datoene for religiøse eller tradisjonelle høytider.

I tradisjonelle kinesiske eller kinesiske kalendere legges det til en skuddmåned syv ganger på 19 år etter kompliserte formler. Årene har derfor ikke alle like mange dager, og heller ikke like mange måneder.

Den kinesiske landbrukskalenderen og derivatene vietnamesisk, koreansk, mongolsk og tibetansk er eksempler på lunisolarkalendre.

Det samme gjelder den jødiske kalenderen, og dette er grunnen til at påskedag (og dermed enkelte andre helligdager) ikke faller på en fast dato hvert år, men er avhengig av månens faser.

## Referanser
Ambovombe

**Ambovombe** er en by i provinsen Toliara på Madagaskar. Byen har 63&nbsp;032 innbyggere (2005). 

## Referanser


## Eksterne lenker
*  Alliance française d'Ambovombe
Jesusbevegelsen

**Jesusbevegelsen** var en radikal kristen bevegelse som hadde sitt utspring i hippie-bevegelsen i slutten av 1960-årene i USA. Hippie-bevegelsen representerte et politisk og kulturelt brudd med det etablerte samfunnet. Når de ble kristne, tok de med seg hippie-kulturen inn i kristendommen. I Norge hadde derimot Jesusbevegelsen mindre appell i hippie-miljøet enn i USA.

Bevegelsen begynte for alvor å utbre seg i 1970-årene og kom også etter hvert til Europa og Norge. Kristne ungdomsbevegelser ble influert, men mange av de mer tradisjonelle karismatiske miljøene (som eksempelvis Aril Edvardsens Sarons Dal) ble i mindre grad påvirket. I Norge var det særlig «Guds fred» i tilknytning til Trefoldighetskirken i Oslo som ble et arnested for bevegelsen. Jesusbevegelsen førte med seg en iver og et engasjement hos store deler av datidens kristne ungdommer. Jesus-bevegelsen kan vel sies å være en slags motkulur mot det materialistiske Vesten.

## I Norge
Norske grupper som var preget av Jesusbevegelsen var Guds Fred med base i bokollektivet *[[Fredens bolig (Bærum)|Fredens bolig]]* i Bærum, og Ung Visjon/Ny Visjon i Molde. Visegruppa Kari Hansa og Gregers Hes hadde utspring i Guds Fred-miljøet, mens jazzrockgruppa Kainos kom fra Molde.

Ole Bjørn Urne etablerte et arbeid blant personer med rusmiddelavhengighet i Oslo i 1970, kalt *Ten Center*.

## Fotnoter


## Referanser


## Litteratur
* Svalheim, Peter (2015): *Jesusvekkelsen - en fortelling fra 70-tallet*, Vårt Land Forlag
* Sørbø, Jan Inge (1985): *Blomsterbarn i kyrkja*. Samlaget, 
* Aass, Jørgen (1982): *Levende Fellesskap, visjonen fra Guds Fred*. Vårt Land forlag, 

## Eksterne lenker
*
Herbjørn Skogstad

**Herbjørn Skogstad** (født 1946) er en selvlært  norsk avistegner. 

Han er særlig kjent for sine poengterte kommentartegninger og raske, men sikre karikaturer under signaturen **«HERB»** i *[[Oppland Arbeiderblad]]* på Gjøvik, der han har vært ansatt siden 1972. Han har også tegnet for A-pressen og avisa *[[Dagningen]]* på Lillehammer og illustrert flere bøker. Mange av avistegningene hans har blitt utgitt samlet som årskavalkader.

Under EU-striden i 1994 ble en av tegningene hans landskjent. Tegningen viste Gro Harlem Brundtland som melket EU-kua. Den ble malt på en hel låvevegg i Vang i Valdres.

Han har siden 1987 levert daglig tegning til Avisenes Nyhetsbyrå. Han leverer også internasjonale tegninger til byråene: Cartoonist and Writers, USA. Cagle Professionals, USA. Courrier International, Frankrike.

## Referanser


## Eksterne lenker
* Stort galleri av HERBs tegninger i Oppland Arbeiderblad
* Avistegnernes hus
Mike

**Mike** kan vise til:

* Mike (navn), et fornavn
* Michael Frederick Tombs, norsk avistegner kjent under signaturen «Mike»
National Hockey Stadium

**National Hockey Stadium** var et idrettsstadion i Milton Keynes i England, med kapasitet på omkring 9000 seter. I tillegg til å være den nasjonale arenaen for landhockey har fotballklubben Milton Keynes Dons holdt til der mellom 2003 og 2007 mens klubbens nye stadion, , ble bygget .

Stadionet ble bygget i 1995 som nasjonal landhockeyarena, med en syntetisk bane. Da MK Dons flyttet inn ble det lagt en gressbane, hvilket betydde at arenaen ikke kunne brukes til landhockey. Sporten hadde fortsatt sitt hovedkvarter på stadionet, men kampene ble spilt på andre steder inntil videre. Da MK Dons flyttet til sitt nye stadion i 2007, fikk man ikke inn nye leietagere og i 2009 begynte rivingen av stadionet.

National Hockey Stadium lå rett ved Milton Keynes Central stasjon i byens sentrum.

## Referanser
Michael Frederick Tombs

**Michael Frederick Tombs** (født 13. august 1940 i Coventry i England) er en britiskfødt norsk avistegner. Han er særlig kjent under signaturen «Mike».

Mike Tombs er utdannet ved Coventry College of Art. Han kom til Norge i 1966 og begynte å tegne i *[[Sunnmørsposten]]*. Siden 1975 har han tegnet fast for *[[Fædrelandsvennen]]* i Kristiansand. Hans enkle, poengterte kommentartegninger og karikaturer har vunnet flere priser. Mike Tombs har illustrert flere bøker og vært frilansmedarbeider i Punch, New Statesman og ''The Observer''.

## Referanser
Milton Keynes College

**Milton Keynes College** er en høyskole i Milton Keynes. Den har to campuser, en i Bletchley og en i Leadenhall rett utenfor sentrum. Høyskolen tilbyr lavere grader på universitetsnivå.

Høyskolen er knyttet til University of Luton, og mange av studentene tar sitt siste år i Luton. Dette har ført til problemer ettersom en rapport viste at Lutons akademiske standard er tvilsom.

## Referanser
Den Derre med Di Derre

***Den derre med Di Derre*** er det første albumet av den norske gruppa Di Derre, som ble utgitt i 1993. Albumet ble produsert av Geir Sundstøl og Kai Robøle. Etter at bandet fikk sitt gjennombrudd med album nummer to: *[[Jenter & Sånn]]*, ble albumet relansert under navnet *Den forrige med Di Derre* i 1995. 

## Sporliste
# «Fulle fem» (Jo Nesbø)
# «Torgeirs vårsang» (Jo Nesbø)
# «Narrenes hus» (Jo Nesbø)
# «Vampyren» (Jo Nesbø)
# «Stein i skoa» (Jo Nesbø)
# «Tøffe Tom» (Jo Nesbø)
# «90-meters-bakken» (Jo Nesbø)
# «75» (Jo Nesbø)
# «Astronaut» (Jo Nesbø)
# «Huset på Nes» (Jo Nesbø)
# «Aure frukt & tobakk» (Jo Nesbø)
# «Olsen & Eft. Jernvare» (Jo Nesbø)
# «Børs Cafe» (Jo Nesbø)
# «To kroners sang» (Jo Nesbø)
## Medvirkende
### Di Derre
* Jo Nesbø - sang, gitarer, låtskriver, perkusjon
* Knut Nesbø - gitarer, kor
* Magnus Larsen jr. - bass, blåseinstrumenter, kor
* Sverre Beyer - trommer, perkusjon, kor
### Øvrige medvirkende
* Geir Sundstøl - produsent, gitarer, perkusjon 
* Kai Robøle - produsent 
* Tim Scott McConnell - gitarer
* Arne Martinussen - tangenter, kor
* Lars Jones - tangenter, tamburin, kor
* Lars Nygaard - trekkspill
* Espen Stenhammer - perkusjon 
* Jon Behncke - trompet 
* Stig Nordhagen - klarinett 
* Øystein Strand - trombone
* Stig Gjendem - kor
* Kyrre Fritzner - kor, perkusjon, co-produsent på *Vampyren*
* Kenneth Moen - co-produsent på *90-metersbakken*
* Kai Andersen - co-produsent på *75*
* Trond Engebretsen - tekniker
* Line Lockert - kor

## Eksterne lenker
*
Denbigh (Milton Keynes)

**Denbigh** er et område i byen Milton Keynes, rett ved Bletchley. 

I Denbigh North ligger fotballstadion for Milton Keynes Dons, , med kapasitet på 22&nbsp;000 tilskuere. Stadionet ble åpnet i 2007.

Denbigh School er en privatskole på ungdoms- og videregående nivå. Den tilbyr spesialisert utdanning innen en rekke fag og har strenge opptakskrav.
Family International

**Family International** er en ny-religiøs bevegelse grunnlagt av amerikaneren David Brandt Berg i Huntington Beach, California i 1968. Bevegelsen ble opprettet som «Children of God» eller «Guds Barn», og har siden endret navn til «Family of Love» og senere «The Family», fram til dagens «The Family International» (TFI). Bevegelsen har regelmessig figurert i nyhetsbildet siden begynnelsen av 1970-tallet.

## Referanser


## Eksterne lenker
* 
*
David Berg

**David Brandt Berg** (født 18. februar 1919 i Oakland, California, død 1. oktober 1994 i Portugal) var en omstridt sektleder som i 1968 grunnla sekten Children of God. I 1976 ga han sektens kvinner i oppdrag å verve nye medlemmer gjennom sex. «Flirty Fishing» var navnet på oppdraget. Jentene kalte seg «hookers for Jesus». Bergs lederskap var basert på karismatisk autoritet og han var ansett som en profet innad i sekten. Han ble flere ganger beskyldt for å drive med hjernevask.

Berg var også kjent under navnene Moses Berg, King David, Mo, Moses David, Father David, Dad, eller Grandpa.

Flere kvinner, inkludert to av hans døtre, har anklaget Berg for å ha utnyttet dem seksuelt. Hans eldste datter Deborah Berg har skrevet en bok hvor hun sier at han misbrukte henne og søsteren da de var barn. Berg forfektet også antisemittiske holdninger.

Berg kom med spådommer om dommedag flere ganger. En av hans mest kjente profetier var at en komet skulle ødelegge USA i 1974. Han kom også med profetier om at California skulle falle i havet og at Jesus skulle komme tilbake i 1993. Spådommen om California var årsaken til at Berg og hans tilhengere forlot delstaten i 1968 og la ut på en flere måneder vandring gjennom USA. Denne vandringen var en hovedårsak til sektens sterke vekst på begynnelsen av 1970-tallet.

I 2005 drepte David Bergs såkalte stesønn, Ricky Rodriguez Angela Smith,et tidligere sektmedlem, før han skjøt seg selv.

Begrunnelsen for drapet var at vedkommende og flere andre kvinnelige medlemmer av sekten, deriblant hans egen mor, Karen Zerby, hadde misbrukt ham som barn.

## Referanser


## Eksterne lenker
*
Pekebok

En **pekebok** er en bildebok beregnet på de yngste barna, ofte uten ord og med bilder som er spesielt tydelige. Mange pekebøker inneholder verken tekst eller en klar fortelling, bare forenklede tegninger, for eksempel av dyr og gjenstander fra barnets hverdag. Siktemålet er da gjerne pedagogisk, det vil si at bøkene er tenkt brukt som samtale- eller aktivitetsbøker der barnet blar, ser og peker og lærer grunnleggende ord og begreper. 

## Illustrasjoner og kjennetegn

## Se også
* Barnebok
* Bildebok
* Myldrebok
* Utbrettsbok
## Eksterne lenker
*
LyX

**LyX** er et grafisk brukergrensesnitt for LaTeX lisensiert under GNU General Public License. Det finnes i flere språk, blant annet norsk (både nynorsk og bokmål). 

LyX er et system for produksjon av dokumenter. Det oppfordrer til å skrive dokumenter basert på struktur (WYSIWYM) heller enn på utseende (WYSIWYG). LyX er en front-end til LaTeX, som er et system for å lage pene og strukturerte dokumenter. LaTeX er bygget over tanken at alle tilpassinger av utseende skal gjøres i stiler. LyX hjelper til med dette, slik at det skal være lettere å velge stiler som gir et pent resultat.

LyX har særs god integrering av innholdsfortegnelser, stikkordlister, ligninger, figurer, interne og eksterne henvisninger og bibliografi. Det skulle passe ypperlig til å skrive forskningsrapporter, oppgaver og avhandlinger, samt artikler og annet forskningsmateriell.

## Eksterne lenker
* 
* LyX Wiki
Eystein Eggen (1886–1973)

**Eystein Eggen** (1886–1973) var en norsk forfatter, lokalhistoriker, journalist og handelsmann. 

Eggen vokste opp i bondebygda Vingelen i Tolga, Hedmark. Han begynte som journalist i *[[Fjell-Ljom]]* på Røros i 1907, og ble syv år senere bestyrer av forbruksforeningen i hjembygda. I 1931 ble han handelsmann i Ålen i Sør-Trøndelag fylke.

Eggen skrev tre diktsamlinger, fire bygdebøker og en mengde kulturpolitiske artikler.

Han var far til lyrikeren Arnljot Eggen, og farfar til forfatterne Eystein Eggen, Jo Eggen og Torgrim Eggen.

## Verk
* 1911: *Løv og lyng*  diktsamling.
* 1915: *Heimen* diktsamling
* 1933: *Helgeleite* diktsamling
* 1943: *Vingelen: sogeminner frå heimbygda*
* 1950: *Bardu* bygdebok, bind 1
* 1957: *Tylldalen-Brydalen* bygdebok
* 1968  *Tolga* bygdebok
* 1960 Bardu bygdebok, bind 2

## Litteratur
* Arnljot Eggen: *Eystein Eggen og skriftkulturen i fjellregionen*, 1996
Hov i Ålen

**Hov i Ålen** er en gård i Holtålen kommune i Trøndelag fylke. 

Det har vært skyss-stasjon, kirke, gilde og tingsted på gården, som er det gamle senteret i rørosregionen. Mønstringsplass for gamle *[[Ålen]] kompani*, en av våre eldste militæravdelinger. Store felt med gravhauger, der det under krigene med Sverige fra 1537 til 1814 ble bygd skanser . En del av gårdens gamle stavkirke står i dag på Trøndelag Folkemuseum i Trondheim. 

Gården ble senter for Ålen kommune i 1854, og har i dag avgitt grunn til skole- og adminstrasjonssenteret for Holtålen kommune, med adresse Hovsletta. 

## Referanser
Alkoholinnhold

**Alkoholinnhold** er mengden alkohol (etanol) i forhold til en væske. Alkoholinnhold blir oppgitt i prosent for drikke og promille for blod.

Den største alkoholinnholdet man kan få gjennom destillering er 96&nbsp;%

## Alkohol i drikke
* Pils –  ca. 4,5 %
* Vin – ca. 10-13 %
* Sterkvin – ca. 20-23 %
* Brennevin – 40 %

For å kjøpe drikke med en alkoholprosent på over 22 % må man være fylt 20 år. For å kjøpe drikke under dette må man ha fylt 18 år.

## Alkohol i kropp
Alkohol i kroppen regnes i promille av blodet. 1 promille vil si 1 gram alkohol per kilo blod. 

I Norge er det ikke lov å kjøre hvis man har en promille på 0,2  eller høyere.

## Referanser
Tine Asmundsen

**Tine Asmundsen** (født 8. april 1963 i Kongsberg) er en norsk jazzmusiker (bass).

Hennes karriere startet i Kongsberg, med byens storband og Kongsberg Jazzfestival. Hun er utdannet ved Østlandets Musikkonservatorium og University of Wisconsin-Madison, bl.a. under Richard Davis.  I Oslo ble hun med i Jazz Police (1990). En tid var hun også med i bandet «Alibi» med bl.a. Maria Kannegaard.

Hun ble kjent i bandet «Girl Talk» med Bodil Niska og Elizabeth Walker (*Talkin' Jazz*, 1996).

I 2000 etablerte hun plateselskapet Hazel Jazz.  I 2002 etablerte hun kvintetten Lonely Woman som har gitt ut flere plater.

I 2006 har Asmundsen vært med i strykeensemble med Jon Balke (komposisjoner og piano), Kenneth Karlsson (piano), Lise Strandli Pedersen (fiolin), Vladimir Stoyanov (fiolin), Renata Norcia (bratsj) og Tanja Orning (cello).

## Utgivelser (eget selskap)
* *Seaview* (Hazel Jazz HJ1, 2000).  Med Einar Iversen piano og Svein Christiansen trommer
* Lonely Woman, *aLive* (Hazel Jazz HJ2, 2003).  Asmundsens egne komposisjoner. Med  Svein Christiansen trommer, Rune Klakegg/Jørn Øien piano, Vidar Johansen saksofon og Roy Nikolaisen trompet.  
* Lonely Woman, *Demon's Diversions* (Hazel Jazz HJ3, 2005), med musikk av Vidar Johansen.
* Lill Holen og Einar Iversen, *About time* (Hazel Jazz HJ4, 2007).  Asmundsen og Svein Christiansen bidrar.
* *Shy* (Hazel Jazz HJ5, 2008).  Med Vidar Johansen, Richard Davis og Robert Shy
* Lonely Woman, *Radegund* (Hazel Jazz HJ6, 2008)

## Referanser


## Eksterne lenker
* 
* 
*
Lendmann

**Lendmann** var en vasalltittel fra vikingtiden og middelalderen for personer som hadde fått av kongen et område å administrere, herunder kreve opp skatter på vegne av kongen, hvor de kunne beholde en viss andel selv. Slik sett ble disse en forløper til adelen i Norge. Tittelen ble opphevet og erstattet med Baron i 1277.

## Forvaltning og administrasjon av kongens gods
Lendmennene hadde gjerne en lokal maktposisjon og eide ofte store eiendommer i en bygd. Ved å bli lendmenn fikk de også eiendommer av kongen som forlening. Disse gårdene var i utgangspunktet kongens eiendom, men ble drevet at lendmennene, slik at disse fikk inntektene fra gårdene.
I visse distrikter eller landsdeler ble etterhvert lokalstyret overlatt til et antall lendmanns- og årmannsombud. Lendmennene var høyættede personer, tittelen var nærmest arvelig og lendmennene hadde høy sosial anseelse. De hadde utøvet makt og myndighet i sine distrikter fra gammelt av og også fått krongods av kongen å forvalte. Årmennene var mer lavættede (ofte frigitte treller eller trellesønner) og var forvaltere av de kongsgårdene som lendmennene ikke satt på. Etterhvert fikk også årmennene flere oppgaver. Denne overgangen kan kanskje ha skjedd i regjeringstiden til kong Olav Kyrre.  Årmennene ble også de praktiske utøvere av kongemakten i distriktene, inklusive rettsvesen og militærvesen.

Det var antakelig kong Sverre som satte ordningen noe mer i system og innførte sysselmannsombudet, som fortrengte både lendmenn og årmenn. Sverre hadde jo, før slaget på Kalvskinnet i 1179, sagt til sine birkebeinere at nå måtte de seire i slaget, og den birkebein som drepte en lendmann i slaget skulle få overta lendmannens stilling. På Kalvskinnet falt da også en rekke lendmenn. 

De norske lendmennene fikk tittelen baron i forbindelse med revisjon av Hirdskråen under Kong Magnus VI Lagabøte i 1277.

## Se også
* Lensmann
* Lensherre
* Årmann
* Sysselmann

## Referanser


## Litteratur
*Jón Viðar Sigurðsson: *Norsk historie 800-1300*. Det norske samlaget, Oslo 2008

## Eksterne lenker
* ''Lendmann'', artikkel hos Store norske leksikon
* ''Kongens og kirkens folk i høymiddelalderen'', artikkel hos Norgeshistorie.no
Poço Redondo

**Poço Redondo** er en by og kommune i delstaten Sergipe i nordøstregionen av Brasil. Byen ligger i det indre av delstaten, om lag 190 km. fra delstatshovedstaden Aracaju. Den myteomspunnede banditten Lampião ble skutt i Poço Redondo i 1938.

## Referanser


## Eksterne lenker
*
Skysstasjon

En **skysstasjon** var en offentlig subsidiert gård der gamle dagers reisende kunne få hest eller vogn for sin videre ferd, ofte kombinert med et gjestgiveri for mat og overnatting.

## Norge

Allerede i Magnus Lagabøtes landslov fra 1276 omhandler et avsnitt "Om hesteskyssbud" *Bøndene skal yte kongen nødvendig hesteskyss.* Dette var ikke skyss for vanlige folk men for kongen personlig og også hans ombudsmenn og embetsmenn som reiste i rikets tjeneste.

Skyssvesenet i Norge går langt tilbake i tid, og ble opphevet ved lov av 25. mai 1951. Skysstasjonene fantes over hele Sør-Norge, men enkelte ble særlig berømte som samlingssted for engelske og andre reisende – som Tofte kongsgård og Hjerkinn på Dovrefjell.

På 1800-tallet var det graderte skyssgårder: *Faste skysstasjoner* hadde hester klare kontinuerlig som i Sverige, mens *tilsigelses*-stasjoner måtte ut til bønder og skaffe hester når reisende ankom, ofte med to-tre timers ventetid. Ofte var det mer enn en dagsreise mellom de faste stasjonene, til de reisendes irritasjon. Man kunne klage skriftlig på skysstasjonen i dens postbok, men klager ble sjelden fulgt opp med særlige sanksjoner, i motsetning til i Sverige.

## Referanser


## Litteratur
*Johannes B. Irgens: *Omkring Vestlandske hovedveg*.NB digitalbib Utgitt av Historielaget for Dypvåg, Holt og Tvedestrand. 1978.
*Bjarne Rogan: *Det gamle skysstellet. Reiseliv i Noreg frå mellomalderen til førre hundreåret* 1986.    Rogan  NB digitalbib

## Eksterne lenker
*
Regirock

**Regirock** er en av de Legendariske Pokémon. Den er av typen Rock (stein) Pokémon.

Navnet dens kommer av det latinske ordet *"regi"*, som betyr konge, og "rock", som betyr stein.

Etter å ha løst skriftgåten i en undervannsgrotte på Route 134, finner man den i Desert Ruins, som ligger i ørkenen på Route 111. Her venter nok en gåte. Løs den og du finner Regirock!

Regirock har nr. 377 i National Dex.
Crime Writers’ Association

**Crime Writers' Association** (CWA) er en britisk forening for krimforfattere. Foreningen ble grunnlagt av forfatteren John Creasey i 1953,  og hadde i 2006 over 450 medlemmer.

Medlemskap i CWA er åpent for forfattere som har publisert minst en kriminalroman på et etablert forlag, eller etter innstilling fra foreningens medlemskapskomite. Fullt medlemskap er begrenset til forfattere bosatt i Det forente kongerike Storbritannia og Nord-Irland.

Ifølge foreningens offisielle nettsted skal den:
*Bekrefte medlemmenes status som krimforfattere
*Legge til rette for kontakt mellom krimforfattere og arrangere sosiale sammenkomster
*Være en møteplass for forfattere, litterære agenter, forlag og kritikere 
*Promotere medlemmenes bøker på foreningens nettsted og publisere deres offentlige opptredener

Foreningen arrangerer også skriveverksted, festivaler og litterære møter med forfattere. Sammen med Mystery Writers of America er CWA antagelig verdens mest kjente forening for krimforfattere.

## Dagger-prisene
CWA er kanskje mest kjent å utdele de årlige Dagger-prisene, som sammen med Mystery Writers of Americas Edgar-pris regnes for verdens mest prestisjefulle kriminallitterære priser.

## Eksterne lenker
* CWAs offisielle nettsted
Celebi

**Celebi** er en mytisk pokémon fra 2. generasjon. Den er av typene Psychic (synsk) og Grass (gress) Pokémon.

Navnet dens er antakeligvis forkortelse for «celestial being», som betyr «himmelsk vesen». Celebi er muligens basert på alver, feer eller dryader.

Celebi har nr. 251 i National Dex.

Celebi kan bare fanges ved nedlasting av en type Ticket fra en Pokémon Event.

## Eksterne lenker
* Celebi på Pokémon Wiki
Arad (Romania)

**Arad** er en by i Transilvania i Romania, nær grensen mot Ungarn, ved elva Mureș. Den er administrasjonsentrum i fylket Arad. Arad hadde .

Byen ble grunnlagt i 1156, og tilhørte Det osmanske rike fra 1552 til 1685. Etter 1685 tilhørte byen Keiserdømme Østerrike, og senere Kongedømmet Ungarn, som måtte gi fra seg byen til Romania i 1918.

I dag er byen en industriby, og produserer mest kjemiske produkter og tekstilprodukter.

## Referanser


## Eksterne lenker
*
Quilombo

**Quilombo** (fra Kimbundu: *kilombo*) var betegnelsen på bosetninger av hovedsakelig rømte slaver i Brasil. Bosetningene var økonomisk og styringsmessig selvstendige. Det eksisterer opptil 700 quilombo-samfunn i dagens Brasil. Rundt 30 av disse samfunnene er anerkjent av Brasils kulturdepartement, mens mange flere quilombo-samfunn kjemper for retten til territoriet de mener de har historisk krav på. Brasils grunnlov av 1988, artikkel 68 anerkjenner at quilombo-samfunn har rett til områdene de har bodd på over lengre tid.

Den mest kjente quiliboen var Palmares som var en uavhengig og selvstendig bosetning i det indre av Pernambuco (i dag Alagoas). Palmares ble etablert rundt 1600 og på det største hadde den over 30&nbsp;000 innbyggere fordelt på flere bosetninger. Quilomboen var flere ganger under angrep fra hollandske og portugisiske koloniherrer og falt etter et portugisisk artilleriangrep i 1694.

## Se også
*Slaveri
*Capoeira
*Brasils historie

## Eksterne lenker
*"Quilombo"  fra ordboken Real Academia Española.
*''Quilombo'' film fra IMDB (1986).
Havtore Jonsson

**Havtore Jonsson** (ca. 1275–ca. 1320) var en norsk adelsmann og baron av Sudreimsslekten (Sørum) på Romerike. Han var sønn til ridderen *Jon Raude Ivarsson* (død 1312) og ble gift med Håkon Magnussons utenomekteskapelige barn  Agnes og dermed kongens svigersønn, noe som ga han politisk innflytelse. Etter kongens død i 1319 satt han i formynderregjeringen til han selv døde året etter.

Hans to sønner, og Håkon Magnussons barnebarn, Jon og Sigurd, omtalt som *Havtoresønnene*, spilte noe senere en politisk rolle under den etterfølgende kongen Magnus Eriksson, som var deres fetter.

Havtore Jonsson var sysselmann på Romerike og eide en rekke gods og landområder rundt i hele Norge, herunder Borregård og halve Sarpefossen.

## Referanser


## Eksterne lenker
* Havtore Jonsson i *[[Norsk biografisk leksikon]]*
Geir Sverre Braut

**Geir Sverre Braut** (født 1955) er en norsk lege. Fra 2014 er han professor ved Høgskolen på Vestlandet og seniorrådgiver ved Stavanger universitetssjukehus.

Braut vokste opp på Bryne og er cand. med. fra Universitetet i Oslo (1980) og spesialist i samfunnsmedisin (1997). Han har også folkehelseutdanning fra Nordiska hälsovårdshögskolan (NHV) i Göteborg (1991). Han var assisterende fylkeslege i Rogaland 1985-1994 og fylkeslege i Rogaland fra 1994-2001. Han fungerte også som fylkeslege i Telemark i 2001. Han var assisterende direktør i Statens helsetilsyn 2002-2013. 

Braut var førstelektor II i helse- og tryggleiksfag ved Høgskolen Stord/Haugesund, før han i 2014 ble professor i helsefag samme sted, fra 2017 Høgskolen på Vestlandet etter sammenslåing.

## Verv og  prisar
Geir Sverre Braut har følgende verv:
* Norsk forum for helserett – medlem av styret, styreleder fra 2007 
* Lærdals fond for akuttmedisin – leder av fondsstyret
* Norsk selskap for gjenoppliving AS – styremedlem
* Bioteknologirådet – medlem fra 15. april 2019
* Politirolleutvalget, som ble opprettet 24. juni 2025.

Han har tidligere hatt følgende verv:
* Norsk institutt for forskning om oppvekst, velferd og aldring (NOVA) – styremedlem (2000–2008)
* Den norske lægeforening – medlem av sentralstyret (1992–1994)
* Norsk katastrofemedisinsk forening – medlem av styret
* Koronakommisjonen – medlem
I 2020 ble han tildelt prisen «Årets nynorskbrukar» av Nynorsk kultursentrum.

## Referanser


## Eksterne lenker
* Artikler og kronikker av ansatte i Statens helsetilsyn fom. 2000 – ca. 50 av Geir Sverre Braut
* Statens helsetilsyn – Offisiell hjemmeside
Soferim

**Soferim** (hebraisk: ) var en gruppe skriftkyndige avskrivere som laget avskrifter av hebraiske skrifter. Navnet *soferim* kommer fra flertallsformen av det hebraiske ordet *sofer* som kommer fra et rotord som betyr «å telle». *Sofer* blir i norske bibler oversatt med «skriver», «riksskriver», «sekretær» eller «avskriver». *Soferim* blir oversatt med bl.a. «skriverne» eller «skriftlærde». Det siktes i alle tilfeller til lærde personer. Disse avskriverne laget sine avskrifter med den største omhu.

## Avskrivere av De hellige skrifter
Det hebraiske *sofer* blir enkelte ganger i Det gamle testamente brukt om personer som arbeidet med å lage avskrifter av De hellige skrifter, spesielt Moseloven. Tre menn som i Det gamle testamente blir omtalt som avskrivere er *Sjafan*, *Sadok* og presten *Esra* (Jer. 36:10; Ne 13:13; 12:26,36).

Det var på presten Esras tid (400-tallet f.Kr.) at de skriftkyndige avskriverne trådte fram som en egen gruppe, kalt *soferim*. Jødene var blitt spredt over flere land, og det var stort behov for avskrifter av De hellige skrifter til de forskjellige forsamlingslokalene som jødene kaller synagoger.

## Nøyaktighet
*Soferim* skal ha vært pinlig nøyaktige, og gjorde alt de kunne for å unngå feil. De talte alle ord som de skrev av, og etter hvert gikk de så langt som til å telle også hver eneste bokstav som de skrev av (de levde dermed opp til sitt navn som kommer fra et rotord som betyr «å telle»). Hvis de oppdaget en eneste liten feil, så ble hele avsnittet skåret ut og erstattet med en ny, feilfri avskrift. De skal ha lest hvert ord høyt før de skrev det. Det var ikke tillatt å skrive ett eneste ord etter hukommelsen, alt skulle kopieres fra originalen, ord for ord.

Men selv om de var veldig nøye med å unngå utilsiktede feil, så begynte de etter hvert å gjøre visse endringer i teksten. I 134 skriftsteder endret de Guds navn JHWH til *Herre* eller *Gud*. Disse endringene skyldtes overtro knyttet til Guds navn. I atten andre skriftsteder gjorde de også endringer. I disse skriftstedene mente man at den opprinnelige ordlyden kunne oppfattes som mangel på respekt for Gud eller hans representanter. Ett eksempel på en slik endring er i 1. Mos. 18:22, der det stod i den opprinnelige hebraiske teksten «JHWH ble fremdeles stående foran Abraham». På hebraisk kunne uttrykket «å stå foran» oppfattes som å tjene. *Soferim* syntes det var blasfemisk at noen kunne tolke teksten dit hen at Gud tjente Abraham, så de endret ordlyden til «Abraham ble fremdeles stående foran JHWH». Alle disse endringene ble gjort i avskrivernes beste hensikt, og skyldtes overtro. De foretok etter egen mening ikke noen endringer som endret budskapet i Bibelen.

De avskriverne som etterfulgte *soferim*, og som levde noen hundre år etter Jesu tid, ble kalt masoretene. De var enda mer nøyaktige enn *soferim* når de lagde avskrifter, og i tillegg så bemerket de alle endringene i teksten som *soferim* hadde gjort. En del moderne bibeloversettelser tar hensyn til disse bemerkningene, slik at teksten de oversetter fra blir mest mulig korrekt.
Lugia

**Lugia** er en av de Legendariske Pokémon. Den er av typene psychic (telepatisk) og Flying (flyger) Pokémon.

Navnet har tre mulige forklaringer: Enten kommer det fra latinske ordet "*lutetium*", som er det vitenskapelige navnet på sølv. Eller det kan komme fra ordet "*lugeo*", som betyr "å ligge og sove/å ligge i dvale", som hentyder til det at Lugia ligger på bunnen av havet. Den siste forklaringen kan komme fra prefiksen "lu-", fra ordet "luna", som er det latinske ordet for måne.

Lugia er nr. 249 i National Dex.

I Pokémon FireRed og LeafGreen, og Pokémon Emerald, finner man Lugia på Navel Rock, en øde, gold øy midt blant Sevii-øyene, sammen med Ho-Oh. For å komme til Navel Rock må man ta Seagallop Ferry, ved hjelp av Mystic Ticket. Mystic Ticket får man fra en Pokémon Event.

I Pokémon Gold og Silver finner man Lugia enten ved Tin Tower eller i en hule over Olivine City.
## Eksterne lenker
* Lugia på Pokémon Wiki
Ho-Oh

**Ho-Oh** er en av de legendariske pokémonene fra ''Pokémon''-spillene. Den er av typene Fire (ild) og Flying (flyger) pokémon.

Navnet er en engelsk omskrivning av «hōō», en fugl i øst asiatisk mytologi også kjent som Fenghuang.

Ho-Oh er nr. 250 i National Dex.

I *[[Pokémon FireRed og LeafGreen]]*, og *[[Pokémon Emerald]]*, finner man Ho-Oh på Navel Rock, en øde, gold øy midt blant Sevii-øyene, sammen med Lugia. For å komme til Navel Rock må man ta Seagallop Ferry, ved hjelp av Mystic Ticket. Mystic Ticket får man på en Pokémon Event.

## Eksterne lenker
* Ho-Oh på Pokémon Wiki
Drammen Bandy

**Drammen Bandy** (stiftet 16. juni 1997) er en norsk bandyklubb.

Den ble dannet da flere klubber i Drammen gikk sammen i en paraplyorganisasjon: Drafn, Drammens Ballklubb, Skiold, Strømsgodset, Sparta/Bragerøen og Konnerud IL. Bakgrunnen var dårlige isforhold og sviktende rekruttering.

I samarbeid med kommunen ble det arbeidet for et kunstisanlegg, og i 2002 åpnet en kunstisbane på Marienlyst. Klubben har arrangert internasjonale mesterskap på aldersbestemt nivå og flere NM-finaler der. I februar 2010 ble dame-VM arrangert på banen.

Klubben hadde først vansker med å etablere seg i eliteserien, men nådde sitt første sluttspill i 2006. Den spilte semifinale i 2008 og tok sin første NM-medalje med bronse i sesongen 2018/2019.

## Tabellen

## Referanser


## Eksterne lenker
* 
* Klubbens VM-arrangementer
Amnesti

**Amnesti** er beslutningen der et lands regjering eller parlament, eller andre myndigheter, vedtar at en person eller gruppe personer ikke skal straffeforfølges for en gitt gruppe handlinger. Ordet har samme rot som amnesi, som betyr glemsel eller hukommelsestap.

## Amnestiets nedre grense
For at det skal være snakk om amnesti må beslutningen ha en form for tilbakevirkende kraft. Det er ikke amnesti når fartsgrensen blir satt opp fra 60 til 80 km/t, fordi denne beslutningen kun har rettslig virkning fremover i tid. Dette er ikke amnesti fordi de som tidligere har kjørt i sonen i 75 km/t fortsatt kan straffeforfølges.

## Grensen mellom amnesti og benådning
Benådning innebærer, i Norge, en fritakelse for konsekvensene av dommen -- man slipper å sone straff. Et amnesti innebærer ikke bare fritakelse for straff, men også anser det underliggende lovbruddet ugjort eller glemt. En benådning vil vanligvis ikke utslette dommen, bare (i Norge) føre til en anmerkning i Strafferegisteret om at personen er benådet. 

Et amnesti kan inneholde elementer av benådning, hvis det også innebærer at den som er dømt for forholdet det innføres amnesti for skal løslates.

## I Norge
I Norge er kun benådningsmyndigheten nevnt spesifikt i Grunnloven, og denne myndigheten er lagt til Kongen. Retten til å gi amnesti faller under den generelle myndigheten til å gi lover, og hører derfor under Stortinget. 

Justisdepartementet har imidlertid antatt at for mindre amnestier, som f.eks. våpenamnesti, kan den samme effekt oppnås ved at Kongen i statsråd eller Riksadvokaten instruerer påtalemyndigheten om at straffeforfølgelse ikke skal skje. 

## Referanser
Smeargle

**Smeargle** er fra 2.generasjon. Den er av typen Normal Pokémon.

Navnet er sammensatt av orden «smear», som betyr «smøre (utover)», og beagle, en hunderase.

Smeargle kan kun lære angrepet Sketch, som kan brukes kun én gang hver gang den lærer det. Dette skjer ved Lv.11, 21, 31, 41, 51, 61, 71, 81 og 91. Dette angrepet gjør den i stand til å lære det angrepet som rettes mot den akkurat da.

Smeargle har nr. 235 i National Dex.

## Eksterne lenker
*
Aliança Renovadora Nacional

**Aliança Renovadora Nacional (ARENA)** var et konservativt poitisk parti i Brasil som eksisterte i årene 1965 og  1979. Det var det offisielle regjeringspartiet under militærdiktaturet i Brasil i årene 1964 til 1985.

I 1964 ble president João Goularts regjering kastet i et militærkupp. I motsetning til andre latinamerikanske diktaturer fjernet imidlertid ikke militærjuntaen parlamentet i Brasil. I stedet innførte man i 1965 et forbud mot alle tidligere partier og opprettet et topartisystem. De fleste av politikerne fra de tidligere partiene PSD og UDN gikk inn i regjeringspartiet ARENA mens flesteparten av politikerne fra partiene PTB og PSD dannet det offisielle opposisjonspartiet *Movimento Democrático Brasileiro* (MDB).

ARENA var i begynnelsen et viktig instrument for militærstyret. De første årene var ikke MDB i en slik posisjon at de kunne foreslå eller hindre at lovforlag ble vedtatt. Ved valgene i 1966 og 1970 vant ARENA majoriteten av plassene i parlamentet. Ved valget i 1974 vant imidlertid MDB flere plasser enn forventet og var nær ved å få majoriteten i parlamentet. Militærdiktaturet reagerte med å vedtat en lov som reduserte makten til opposisjonen.

I 1979 vedtok militærstyret en slutt på topartisystemet. Hensikten var å splitte opposisjonen. ARENA ble da omdøpt til PDS.

## Se også
*Brasils historie

## Eksterne lenker
*
Knut Smistad

**Knut Smistad** (født 5. mai 1938 i Narvik) er en norsk forfatter, journalist og filolog, kjent for sine humorbøker. Smistad er bosatt i Tromsø. Han var programleder i Radio Nordlys 1984&ndash;85 og bidragsyter til fjernsynsserien *[[Du skal høre mye]]*. For dette fikk han Tromsø kommunes kulturpris 2005.

## Bibliografi
* *Fra Smistads sans og samling* – 1989
* *Tre herrer helt bortreist* – med Tore Skoglund og Arnulf Eilertsen (ill.), 1990
* *[http://urn.nb.no/URN:NBN:no-nb_digibok_2012100106224 Frøkensport for modne menn: og andre historier]* – 1992 ISBN 8202138353
* *[http://urn.nb.no/URN:NBN:no-nb_digibok_2009100804083 Morsan, farsan og loket]* – 1994; utvidet utgave i 2003
* *Smistads siste* – 1995
* *[http://urn.nb.no/URN:NBN:no-nb_digibok_2009021704027 Høyt og lavt med Smistad]* – 1997 ISBN 8291668027
* *Morsan, farsan og loket i 100* – 2001 
* *Smistad på Nordlys-safari: Knut Smistad på jakt etter historier fra sin gamle arbeidsplass* – 2001
* *Til topps med Smistad* – 2002
* *Smistads favoritter* – hans fotobidrag til avisa Nordlys, 2005
* *Knut Smistads Fotominner* – 2005
* *Knut Smistads Fotominner: 2* – 2006
* *Pita og vennene hans* – 2008
* *Lille Kjell* – 2009
* *Venner i nøden* – 2010
* *Stemmer fra Bukta Bay* – 2011
* *Smistad i farta* – 2012
* *Knall og fall* – 2013
* *Uten sikring* – 2014
* *Vandreren : og andre historier* – 2015
* *Johan Petter ...: uredd gründer, samfunnsbygger, motbakkenes mester* – 2016
* *Brogede breve*, 2017
* *Brogede breve 2* – 2018
* *Gutten fra Kvamhytta* – 2020
* *Smistad uten en rød tråd* – 2022
* *Smistad, tjyvkjærringer og barmhjertige samaritaner* – 2024
FF «Harry Borthen»

**FF «Harry Borthen»** var inntil 2006 NTNUs forskningsfartøy i Trondheimsfjorden. Båten ble våren 2006 erstattet av nybygget FF «Gunnerus», et fartøy mer tilpasset universitetets nåværende behov.

«Harry Borthen» ble bygget i 1962 ved Ørens Mekaniske Verksted på Bakklandet i Trondheim, og var da spesialbygget til forskningsformål. Fartøyet ble bygget for Vitenskapsmuseets avdeling Trondheim biologiske stasjon, og vesentlig finansiert fra Norges forskningsråd. Fartøyet har opp gjennom årene blitt brukt av universitetets forskjellige avdelinger til både tradisjonell forskning og undervisning, og har også vært utleid til eksterne brukere i forsknings- og utviklingsøyemed. Driften var underlagt Trondhjem biologiske stasjon frem til stasjonen ble en del av Institutt for biologi i 2001. Siden da ble fartøyet administrert av Teknisk avdeling under Seksjon for bygningstjenester til det ble solgt i 2006.

Fartøyet er 65 fot (20 meter) og har et deplasement på 50 brt. Servicefart er ca. 8,5 knop og maksfart er 9 knop. Drivstoffkapasitet på 2 m2 gir fartøyet en rekkevidde på 750 nautiske mil (NM).
Atomvinter

**Atomvinter** er det populære navnet på et scenario der storstilt bruk av atomvåpen fører til global nedkjøling.

Scenariet ble første gang presentert i tidsskriftet *[[Ambio]]* i 1982. Et spesialnummer om mulige miljøvirkninger av atomkrig inneholdt en artikkel om virkninger på atmosfæren, skrevet av Paul Crutzen og J. Birks. De beregnet at inntil 70 % av ozonlaget kunne bli brutt ned og pekte for første gang på virkningen av de forventede store mengdene av røyk (støv) som ville bli utløst. 

Slik det ble observert i Hiroshima, Nagasaki og tyske byer i 1945, gir antennelsen av store byer en intens varme som igjen fører store mengder sot og partikler opp i jordens stratosfære. Der vil partiklene blokkere for solinnstrålingen, og vil forbli i stratosfæren over en tidsskala av år. Vindene vil effektivt utbre partikkellaget i retning øst-vest, og ville i scenariet dekke den nordlige halvkule nord for 30°. De tykke svarte skyene ville stenge ute alt sollys over flere uker, slik at temperaturen ved bakken ville synke med mellom 20°C og 40°C i perioden.

Kombinasjonen av mørke, drepende frost og høye doser av radioaktiv stråling fra atomnedfall ville skade all plantevekst.

En noe tilsvarende situasjon som atomvinter ville oppstå ved tilstrekkelig store meteornedfall eller ved utbruddet av en supervulkan.

## Se også
*Fimbulvinter
*Atomkrig
Autentisitet (kulturminnevern)

**Autentisitet** (fra gresk αυθεντικός, authentikós, «ekte») betyr *ekthet* eller *opprinnelighet*; det motsatte av en kopi eller forfalskning. Uttrykket brukes om *originale* bygninger som er *uberørte* eller lite endret. Ved bedømmelse av et objekts verneverdi vil dets opprinnelighet og ekthet være knyttet til en bestemt tid, bruk eller lignende. I utgangspunktet ble begrepet brukt i betydningen *materiell autentisitet*, men det er senere også utvidet til å omfatte *prosessuell autentisitet*, se nedenfor.

## Verneverdi
Autentisitet knytter seg særlig til kunstfeltet, og det representerer en primær verdi i tilknytning til et kulturminne. Autentisitet henger nøye sammen med antikvarisk verdi og historisk verdi (kildeverdi). Graden av autentisitet vurderes i det materielle kulturminnevernet ut fra opprinnelighet i *form, konstruksjon, materiale, overflatebehandling, bruk og miljøsammenheng*.

Originalitet er også avhengig av hvor godt objektets opprinnelige fremtoning er bevart. Men kulturminner kan betraktes som autentiske også dersom originaltilstanden er forandret ved «tidens tann» eller menneskers inngrep, dersom slike forandringer er skjedd som følge av bruk knyttet til opprinnelig funksjon og kontekst. Autentisiteten vil derimot bli svekket ved en restaurering. Ved nedbrytning av et kulturminne vil viktig informasjon forsvinne, og bare i noen grad kan dette erstattes av rekonstruksjoner (kopier).

## Autentisk rekonstruksjon
I forbindelse med begrepet **autentisk rekonstruksjon** snakker man om *prosessuell autentisitet*, noe som betyr at kulturhåndverkere anvender opprinnelige håndverksteknikker, verktøy, tilvirkningsmåter og materialer. Dette er en metode som brukes både for å lære mer om selve kulturminnet og for å ivareta håndverkskompetansen, slik at en bedre kan ta vare på lignende bygninger eller konstruksjoner. Mye av denne håndverkskompetansen er ikke dokumentert og må læres gjennom praktisk arbeid, såkalt handlingsbåren kunnskap.

Prosessuell autentisitet er også nært beslektet med eksperimentell arkeologi. Vikingeskibsmuseet i Roskilde, Danmark bygget f.eks. mellom år 2000–2004 «Havhingsten fra Glendalough» som er en rekonstruksjon av «Skuldelev 2»-skipet.

## Verdensarv
En forutsetning oppføring på verdensarvlisten er at kulturminnet er av universell betydning, samt at det tilfredsstiller UNESCOs krav til integritet og autentisitet. Ifølge ICOMOS' 'Nara Document on Authenticity' (1994), vil autentisitet komme til uttrykk gjennom 'form and design; materials and substance; use and function; traditions and techniques; location and setting; spirit and feeling; and other internal and external factors.'

## Eksterne lenker
* Riksantikvarens Ordforklaringer
* Riksantikvaren om autentisitet og bygninger
* Vikingeskibsmuseet i Roskilde
* ICOMOS 'Nara Document on Authenticity'
Ligue 1

**Ligue 1** (eller ***Championnat de France de football***, «det franske mesterskapet i fotball») er øverste liga innen fotball i Frankrike. Mesterskapet i sin nåværende form har eksistert siden 1932.

Paris Saint-Germain er mestvinnende med tolv titler. Lyon vant syv ganger på rad mellom 2001 og 2008.

## UEFA-ranking (2022)
*UEFA-rangering foran 2022/23-sesongen.*


; Historisk ligarangering

## Tidligere vinnere

* 1932/33 – 
* 1933/34 – FC Sète 
* 1934/35 – FC Sochaux-Montbéliard
* 1935/36 – Racing Club de Paris 
* 1936/37 – 
* 1937/38 – FC Sochaux-Montbéliard 
* 1938/39 – FC Sète 
* 1939–1945 – Ingen serie pga. 2. verdenskrig
* 1945/46 – 
* 1946/47 – CO Roubaix-Tourcoing
* 1947/48 – 
* 1948/49 – Stade de Reims
* 1949/50 – 
* 1950/51 – 
* 1951/52 – 
* 1952/53 – Stade de Reims 
* 1953/54 – 
* 1955/56 – 
* 1956/57 – AS Saint-Étienne 
* 1957/58 – Stade de Reims 
* 1958/59 – 
* 1959/60 – Stade de Reims 
* 1960/61 – 
* 1961/62 – Stade de Reims 
* 1962/63 – 
* 1963/64 – AS Saint-Étienne 
* 1964/65 – 
* 1965/66 – 
* 1966/67 – 
* 1967/68 – 
* 1968/69 – 
* 1969/70 – 
* 1970/71 – 
* 1971/72 – 
* 1972/73 – 
* 1973/74 – 
* 1974/75 – 
* 1975/76 – 
* 1976/77 – 
* 1977/78 – 
* 1978/79 – 
* 1979/80 – 
* 1980/81 – 
* 1981/82 – 
* 1982/83 – 
* 1983/84 – 
* 1984/85 – 
* 1985/86 – 
* 1986/87 – 
* 1987/88 – 
* 1988/89 – 
* 1989/90 – 
* 1990/91 – 
* 1991/92 – 
* 1992/93 – Ingen vinner
* 1993/94 – 
* 1994/95 – 
* 1995/96 – 
* 1996/97 – 
* 1997/98 – RC Lens
* 1998/99 – 
* 1999/00 – 
* 2000/01 – 
* 2001/02 – 
* 2002/03 – 
* 2003/04 – 
* 2004/05 – 
* 2005/06 – 
* 2006/07 – 
* 2007/08 – 
* 2008/09 – 
* 2009/10 – 
* 2010/11 – 
* 2011/12 – 
* 2012/13 – 
* 2013/14 – 
* 2014/15 – 
* 2015/16 – 
* 2016/17 – 
* 2017/18 – 
* 2018/19 – 
* 2019/20 –  1
* 2020/21 –  
* 2021/22 –  
* 2022/23 – 
* 2023/24 – 

1 PSG ble tildelt seriegullet i 2019/20 etter at sesongen ble avbrutt pga. koronaviruspandemien

## Referanser


## Eksterne lenker
* 
* Ligue 1 på ''L'Équipe'' (fr)
Gangspill

**Gangspill** (eller **capstan**) er en roterende, vertikal trommel som brukes til å heve eller flytte tunge gjenstander. Særlig er gangspill kjent fra sin bruk ombord på seilskuter. Et gangspill som spesielt er rettet mot å heve ankeret kalles *ankerspill*.  Et gangspill fungerer ved at man legger løkker av tau/kabel/trosse rundt den store trommelen. Trommelen drives rundt med handemakt, eller med maskinell kraft.   
  

I trommelen til et gangspill som skal drives med handemakt er det hull til flere gangspillspaker. Disse spakene er av hardved og så lange at en mann eller to får plass. På store skip er det lengre og flere spaker. Mennene *går* rundt trommelen, derav *gangspill*. 

Seilskuter kunne være utstyrt med dampmaskin, ikke for fremdrift, men for å betjene en dampvinsj slik at mye tungt arbeid - som å heise seil - kunne gjøres lettere og behovet for mannskap ble mindre.  

Gangspill ble ellers brukt i en rekke andre kraftkrevende arbeid, både til sjøs og til lands: på skipsverft ved slippsetting og ved mastekraner, på spelflåter ved tømmerfløting, m.m.  

Norsk maritimt språk var preget av kontakten med det internasjonale, og på 18- og 1900-tallet var dette engelsk. *Capstan* er et eksempel på dette. 

## Referanser


## Eksterne lenker
*
Anita Kaasbøll

**Anita Kaasbøll** (født 21. april 1978 i Trondheim) er en norsk komponist og jazzvokalist, kjent for sin elektroniske tilnærming til sangkunsten.

Kaasbøll vokste opp på Hitra, men flyttet til Trondheim som sekstenåring for å gå på musikklinjen på Heimdal videregående skole.  

I 1998-1999 tok hun musikk grunnfag ved NTNU. Etter videre studier ved NTNU ble hun cand.mag. i jazz i 2003. Parallelt tok hun praktisk-pedagogisk utdanning ved NTNUs Institutt for musikk. I 2003-2004 studerte hun arrangering og komposisjon ved NTNU. Hun har mastergrad ved Jazzlinja (NTNU) (første kull, 2006).  

Kaasbøll er kjent fra støyrockbandet Bladed med Stian Westerhus og Martin Langlie. Bladed ga i mai 2009 ut sitt debutalbum *Mangled Dreams* på indie-labelet Crispin Glover Record. I tillegg er hun med i Trondheim Voices.  

Det lengste samarbeidet er dog med Michael Francis Duch bass, som hun siden 1997 har spilt med i ulike grupperinger, blant annet i trioen *Feathered Friends* med Stig Rennestraum på trommer, og senere i trio med Nikos Veliotis på cello. Det sistnevnte samarbeidet førte til plateutgivelsen *The sea looks green when the sky is grey* (Sofamusic, 2006).

I 2015 ga hun ut sitt tredje album, som fikk tittelen *Halloween in Bagamojo*.

I 2016 var hun nominert til Spellemannsprisen som medlem av gruppen Song Circus, for plateutgivelsen *Anatomy of Sound*.

Kaasbøll har virket som adjunkt ved Heimdal videregående skole, og gir også sangundervisning ved andre institusjoner. Blant annet har hun en deltidsstilling som sangpedagog på jazzlinja ved Universitetet i Stavanger.

## Referanser


## Eksterne lenker
Per 2017 er Kaasbøll medlem av tre vokalensembler/band:
* Bladed 
* Trondheim Voices 
* Song Circus
Antropomorfisme

**Antropomorfisme** (fra gresk ἄνθρωπος (*ánthrōpos*) «menneske» og μορφή (*morphē*) «skikkelse» eller «form») er å tillegge det som ikke er menneskelig, menneskelige egenskaper. Dette gjelder særlig det guddommelige og naturen, men kan også gjelde beskrivelser av døde gjenstander. Krefter i tilværelsen kan således framstilles som menneskelige vesener, altså bli personifisert, eller dyr kan få menneskelige trekk. 

Bilder og symboler med referanser til mennesket appellerer direkte til vår egne liv og erfaringer og virker dermed sterkere, og antropomorfisme brukes både i mytologi og moderne populærkultur. 

## Antropomorf, teriomorf og prosopopeia

## Se også
* Inkarnasjon
* Personifikasjon
* Besjeling

## Referanser


## Eksterne lenker
*